ועדת החוקה, חוק ומשפט, כנסת 20, פרוטוקול מספר 390, 2017-06-05 12:00

ניסן סלומינסקי: צהריים טובים לכולם, צו ההוצאה לפועל (סגירת לשכה), התשע"ז-2017.

ניסן סלומינסקי: חברת הכנסת מיכאלי, ברכותי להצטרפותך כחברה קבועה ולא כממלאת מקום.

מרב מיכאלי: לכבוד הוא לי.

ניסן סלומינסקי: כנסת ישראל צרפה שלושה חברי כנסת, התכנית הייתה ארבעה אבל זה נפל.

מרב מיכאלי: נפל כי התנגדנו בכלל להרחבה, אז לפחות הצלחנו לצמצם קצת.

ניסן סלומינסקי: בכל אופן הוועדה הורחבה לעוד שני חברים לליכוד והליכוד נתן אחד לבית היהודי - חברת הכנסת שולי מועלם ואחד לישראל ביתנו, שזה חבר הכנסת עודד פורר.

ניסן סלומינסקי: המחנה הציוני קיבל אחד וחברת הכנסת מרב מיכאלי שהייתה ממלאת מקום עכשיו היא חברה קבועה.

ניסן סלומינסקי: ממלא המקום שיהיה, יהיה מהרשימה המשותפת, שעדיין אין לי את שמו.

ניסן סלומינסקי: תומר מוסקוביץ בבקשה.

<תומר מוסקוביץ: הבקשה של שרת המשפטים, שהיא יוזמה שלנו, היא לסגור את לשכת הרצליה עם העובד האחד שנמצא שם.

<תומר מוסקוביץ: צריך לראות את הבקשה בקונטקסט הכללי של השינויים שקרו בהוצאה לפועל, או ברשות האכיפה והגבייה בשנתיים האחרונות.

<תומר מוסקוביץ: אני בכוונה אומר שנתיים כי לפני שנתיים פרצה לעולמנו מערכת כלים שלובים.

<תומר מוסקוביץ: מערכת כלים שלובים זו לא עוד מערכת מחשב קצת יותר טובה ממה שהייתה, אלא זאת מהפכה שלימה במובן הזה שהיא חיברה את כל הלשכות להיות לשכה אחת ואת כל הבתים להיות חלק מההוצאה לפועל.

<תומר מוסקוביץ: את כל הבתים ואת כל משרדי עורכי הדין.

<תומר מוסקוביץ: אני מחזיק את הדו"ח השנתי שלנו שיצא היום בבוקר לאוויר העולם.

מרב מיכאלי: ברכות.

<תומר מוסקוביץ: תודה.

<תומר מוסקוביץ: לראשונה בשנת 2016 יש יותר בקשות שמוגשות מרחוק באופן מקוון מאשר בקשות שמוגשות בלשכה.

<תומר מוסקוביץ: בין אם אלה עורכי-דין שהם הוצל"

<תומר מוסקוביץ: פיסטים, כמו שאנחנו קוראים להם, שעובדים הרבה עם ההוצאה לפועל.

<תומר מוסקוביץ: הם בכלל מחוברים עם מערכות עם כרטיס חכם, המשרד שם זה כאילו לשכת הוצאה לפועל, היא כאילו בתוך הלשכה.

<תומר מוסקוביץ: אבל יותר ויותר גם עורכי-דין קטנים שלא משתלם להם לשלם את העלות החודשית לבתי התוכנה, יכולים להיכנס דרך האתר שלנו, מה שנקרא האזור האישי.

<תומר מוסקוביץ: גם אנשים פרטיים יכולים להיכנס דרך האתר.

<תומר מוסקוביץ: זה דבר אחד מאוד משמעותי, שלמעשה היום צריך פחות ופחות להגיע ללשכה.

<תומר מוסקוביץ: עוד דבר דרמטי במובן המקוון שעשינו ממש בחודשים האחרונים זה התשלום מקוון ברשות הדואר.

<תומר מוסקוביץ: היום אם אתה חייב כסף בהוצאה לפועל אתה בכלל לא צריך לדעת כמה ולמה ואיך, אתה רק צריך תעודת זהות.

<תומר מוסקוביץ: אתה בא לסניף הדואר, מראה תעודת זהות והפקיד אומר לך כמה אתה חייב להוצאה לפועל ואתה יכול לשלם במקום.

מרב מיכאלי: כמו שהיה במבצע גביית חובות.

<תומר מוסקוביץ: בדיוק.

<תומר מוסקוביץ: זה עולה לנו לא מעט כסף, אנחנו משלמים 12 שקל על כל שובר כזה אבל זה שווה לנו כי אנחנו רוצים שלאנשים תהיינה כמה שיותר אפשרויות להגיע.

<תומר מוסקוביץ: הדבר השלישי שקרה הוא שהתחלנו לפני שנה נוהל שירותים הדדיים.

<תומר מוסקוביץ: במערכת המחשב הקודמת כל לשכה התנהלה כמו מדינה עצמאית, התיק נפתח בלשכה והתנהל בלשכה ואם היית בא ללשכה אחרת והיית רוצה להגיש בקשה, או שלא היו נותנים לך או שהיו אומרים לך טוב, תמלא ואנחנו נשלח את זה בדואר.

<תומר מוסקוביץ: השקים האלה שמעמיסים פעם בשבוע מיפו ואז או שזה הולך לאיבוד או שלא.

<תומר מוסקוביץ: ברגע שנוצרה המערכת שמחברת את כל הלשכות אפשרנו גם לעשות שירותים הדדיים.

<תומר מוסקוביץ: היום, אחוז עצום של הבקשות שמוגשות בלשכה בכלל לא בלשכת התיק.

<תומר מוסקוביץ: אם חייב תושב הרצליה פותח תיק בתל-אביב הוא לא צריך לבוא.

<תומר מוסקוביץ: נניח שעכשיו הוא בחופש בקרית שמונה ופתאום נזכר שהוא חייב לשלם מחר, או חייב להגיש בקשה, אז הוא הולך ללשכת קריית שמונה, מגיש את הבקשה לתיק, זה ממוחשב ונכנס אוטומטית ללשכה בתל-אביב.

<תומר מוסקוביץ: אנחנו היום הרבה פחות מחויבים למקום הגיאוגרפי של הלשכה.

<תומר מוסקוביץ: גם בגלל המקוונות וגם בגלל השירותים ההדדיים.

ניסן סלומינסקי: כמו בבחירות.

ניסן סלומינסקי: אתה יכול להצביע בסניף קריית שמונה.

<תומר מוסקוביץ: כמו בסניף בנק.

<תומר מוסקוביץ: אני עוד הייתי הולך עם אבא שלי לבנק והיה פקיד עם ספר גדול שהיה רושם את ההפקדה.

<תומר מוסקוביץ: מה שעוד קרה בהוצאה לפועל, בעקבות דו"ח מבקר המדינה הבנו שאנחנו צריכים להיות הרבה יותר מקצועיים.

<תומר מוסקוביץ: זה לא כמו שהיינו פעם פקידים של מערכת בתי המשפט שכל מה שדרשו מהעובד זה להטביע חותמת "התקבל" ולהעביר את התיק.

<תומר מוסקוביץ: היום הם נדרשים לעבודה שהיא ממש משפטית.

<תומר מוסקוביץ: לא יכול להיות שבן אדם אחד יידע הכול.

<תומר מוסקוביץ: יש יתרון עצום ללשכות גדולות יותר.

ניסן סלומינסקי: אתה כמובן לא מדבר על חברי כנסת, תחריג.

<תומר מוסקוביץ: כמובן לא חברי כנסת, אנשים מהשורה לא יכולים לדעת הכול.

<תומר מוסקוביץ: לכן אנחנו מאוד בעד לשכות יותר גדולות שיש בהם התמקצעות.

<תומר מוסקוביץ: הלשכה בהרצליה היא מקרה קיצוני.

<תומר מוסקוביץ: יש שם עובד אחד שמקבל בין שמונה לעשרה אנשים ביום, מתוך העשרה שמונה אנשים באים לבקש שובר ולשלם, שממילא הם יכולים לעשות את זה בסניף הדואר כפי שאמרתי מקודם.

<תומר מוסקוביץ: אי-אפשר למקצע אותו, להגיד לו תשים לב לנוהל הזה.

<תומר מוסקוביץ: הם גובים סכומים של כ-800 שקלים בשבוע וכדי להבין את הפרופורציות, בלשכת רמלה, שהיא הלשכה הכי קטנה אחריה, יש בממוצע לחודש 3,500 ב-15 מפגשי שירות, כשבהרצליה יש עשרה בשוע, זאת אומרת כ-40 בחודש.

<מיכל קריספין: יש בין שמונה לעשרה ביום כשרובם בכלל לא צריכים להגיע.

ניסן סלומינסקי: אתה מכיר את הביצה והתרנגולת.

ניסן סלומינסקי: יכול להיות שייבשו את הלכה הזאת וכתוצאה מזה הפסיקו לבוא אנשים ועכשיו אתה בא ואומר, אנשים לא מגיעים, אין צורך בלשכה.

ניסן סלומינסקי: השאלה אם זה באמת מקרה של הביצה והתרנגולת או שאובייקטיבית פשוט הסניף הזה לא יהיה סניף גדול שאנשים יכולים לקבל בו מענה.

ניסן סלומינסקי: יכול להיות שהרצליה היא עיר מיוחדת בה אין צורך בכלל בהוצאה לפועל.

<תומר מוסקוביץ: גם ברעננה אין לשכה להוצאה לפועל.

ניסן סלומינסקי: לכן אני שואל, האם יבשו ועכשיו באים ואומרים שצריך לסגור, או שזה באמת משהו אובייקטיבי.

<ענת ליברמן: חשוב לי להגיד שגם אם נעשה מהלך בשנת 2012, לא הייתה תרעומת מצד האנשים ולא ראינו שזה איכשהו מזיק לשירות.

<ענת ליברמן: אנשים לא התלוננו ובפועל קבלו את השירות ממקומות אחרים.

<ענת ליברמן: חשוב להגיד שהמהלך שנעשה בשנת 2012 נעשה בעוד לשכות ברחבי הארץ ולא בכולם קרה את אותו דבר שקרה בהרצליה.

<ענת ליברמן: לדוגמה לשכות שהן רחוקות מבחינה גיאוגרפית ולא יכולים לקבל את השירות, המשיכו אנשים להגיע.

<ענת ליברמן: גם במחוז המרכז יש את לשכת רחובות שמבחינת מספר התיקים הפתוחים בה היא לשכה הרבה יותר קטנה מלשכת הרצליה ולמרות זאת מספר האנשים שמגיעים לשם ביום הוא בין 70 ל-80.

<ענת ליברמן: כלומר פי שמונה ממה שקורה בלשכת הרצליה.

מרב מיכאלי: איך את מסבירה את זה?

<ענת ליברמן: אני מסבירה את זה בכך ששם האנשים צריכים את השירות הזה.

<ענת ליברמן: כנראה הלשכה ברחובות פחות מקוונת או שזה יותר נוח לאנשים להגיע והם ממשיכים להגיע.

<ענת ליברמן: בלשכת הרצליה, כנראה שהפתרונות החלופיים כמו מוקד המידע, אפשרויות להגיש בקשות מרחוק, הלשכה קרובה מאוד מבחינה גיאוגרפית לכפר סבא, 8 ק"מ.

<ענת ליברמן: כנראה שכל האפשרויות האלה גרמו לזה שלקוחות לא נזקקו יותר להגיע ללשכת הרצליה ובחרו בלשכות אחרות ששם הם קבלו את השירות.

<ענת ליברמן: זה לא קרה ברחובות, למרות ששם נעשה בדיוק אותו מהלך.

<ענת ליברמן: מה שהיא אותנו למצב שהיום לשכת הרצליה היא לשכה כמעט מבוזבזת.

<ענת ליברמן: יושב שם פקיד שלא עושה כלום.

ניסן סלומינסקי: מבחינת עלויות, כמה זה חוסך לכם?

<תומר מוסקוביץ: אנחנו לא עושים את זה כדי לחסוך.

<תומר מוסקוביץ: זו משרה של עובד שפורש עכשיו לגמלאות, אנחנו מעדיפים שהעובד שימלא את מקומו יעבוד בלשכת כפר סבא וייתן שירות ליותר אנשים.

ניסן סלומינסקי: הנושא לא כל-כך בעיה כספית אלא ששם זה מבוזבז כי אין יכולת לתת מענה לכל מיני דברים.

<תומר מוסקוביץ: אין התמקצעות ויותר מזה, אני לא אוהב שעובד עובד לבד ועושה את העבודה שלו לבד.

<תומר מוסקוביץ: זה לא טוב ולא בריא.

<תומר מוסקוביץ: אני לא רוצה להרחיב בעניין אבל עובדים הם צריכים להיות חלק מאורגניזם.

<תומר מוסקוביץ: הם מפרים אחד את השני, מדברים אחד עם השני, מתייעצים ובמידה מסוימת גם מפקחים אחד על השני.

<תומר מוסקוביץ: אם יש עובד אחד שעובד, זה לא מצב בריא.

<תומר מוסקוביץ: עכשיו, כשהעובד פורש לגמלאות, ידענו שהוא עומד לפרוש, אגב, הוא אישית מאוד תומך ואומר שאין טעם להביא מישהו שיחליף אותו, אלא לשים מישהו בכפר סבא שיעשה עבודה יותר טובה.

<תומר מוסקוביץ: אמרנו שננצל את ההזדמנות, פנינו לשרה, השרה הסכימה.

<תומר מוסקוביץ: לדעתי זה דבר מתבקש.

ניסן סלומינסקי: אני מניח שיש עוד לשכות קטנות.

ניסן סלומינסקי: חשוב לי שלא יהיה מצב שזאת תהיה דוגמה ונניח שבעוד חודש תבואו לסגור את דימונה או מקום אחר כי גם שם יש מעט.

ניסן סלומינסקי: אני לוקח את דימונה כדוגמה, אם סוגרים את לשכת דימונה, אנשי דימונה יצטרכו לנסוע לבאר שבע וזה לא.

ניסן סלומינסקי: יכול להיות שעשיתם בדיקה וראיתם שיש לכם בכמה מקומות בארץ לשכות כאלה קטנות ואתם מתחילים עם הרצליה ומחר תבואו עם דימונה.

ניסן סלומינסקי: אני רוצה לדעת שלא על זה מדובר כי במקומות כמו דימונה, גם כשהם קטנים אין פתרון אחר ולכן זה חייב להיות.

ניסן סלומינסקי: אתה מדבר על הרצליה כי יש פתרון בכפר סבא ורעננה.

<תומר מוסקוביץ: לא בדימונה לא בבית שאן ולא בקרית שמונה, בשלושת המקומות האלה יש לשכות קטנות.

<תומר מוסקוביץ: אין לנו כרגע שום כוונה לסגור אותן.

<תומר מוסקוביץ: אם בעתיד הלא נראה לעין תהיה כוונה, אנחנו לא נשתמש במקרה של הרצליה.

אלעזר שטרן: הייתה לכם כוונה בעבר והוועדה לא הסכימה.

<תומר מוסקוביץ: נכון וקיבלנו את ההחלטה של הכנסת.

<תומר מוסקוביץ: היום אין לנו כוונה ואנחנו לא מתכוונים לפרוס את הפרוסה הראשונה בסלמי.

<תומר מוסקוביץ: אם בעתיד ייעלמו החייבים מבית שאן ויחדל אביון מקרב הארץ, נבוא אליכם ולא נשתמש בדוגמה של הרצליה כתקדים.

<תומר מוסקוביץ: על זה אני מוכן להתחייב בפרוטוקול.

<מיכל קריספין: מיכל קריספין, מנהלת מחוז מרכז בלשכת כפר סבא וגם בהרצליה.

<מיכל קריספין: אני רוצה להתייחס לאמירה של ייבוש לשכה לכאורה.

<מיכל קריספין: ענת הדגישה את זה ואני רוצה להדגיש את זה ביתר שאת.

<מיכל קריספין: אני מתנגדת לאמירה של הייבוש לכאורה שנעשה שם כי אותו תהליך בדיוק עברה לשכת רחובות.

<מיכל קריספין: הלשכות האלה נשארו פתוחות לגמרי ועוד יותר מזה, הרחבנו את השירותים ההדדיים מעבר לאפשרויות הגשה מרחוק.

<מיכל קריספין: הראיה היא שעל אף ההרחבה של השירותים ההדדיים, כמות הקהל שמגיעה ללשכת הרצליה דווקא לא גדלה.

<מיכל קריספין: לעומת זאת, השארנו בדיוק באותו פורמט את לשכת רחובות שבדיוק עברה את אותו תהליך ובדיוק אותם שירותים ניצנים ברחובות כמו בהרצליה ויותר ויותר מקבלי שירות כן מקבלים ללשכת רחובות אז אין לנו שום כוונה לסגור את הלשכה כי החיים מובילים, הטבע מוביל לזה שלשכת רחובות מציגה באופן טבעי את העובדה שהיא צריכה להמשיך להתקיים כי מגיעים לשם וזקוקים לה.

<מיכל קריספין: ללשכת הרצליה לא זקוקים.

<מיכל קריספין: העובד בעצמו אומר שהוא מבוזבז ומשעמם לו שם.

<מיכל קריספין: גם מקבלי השירות שמגיעים, גם אם הם לא מיוצגים הם חייבים, הם יכולים לקבל את כל השירותים גם בלי לצאת מהבית, גם אם אין להם מחשב בבית.

<מיכל קריספין: הם מרימים טלפון למוקד המידע והם יכולים לקבל את אותו מידע.

<מיכל קריספין: אם הם רוצים לשלם הם יכולים לצמצם את התחנה של להגיע להוצאה לפועל כדי לקבל שובר, הם יכולים להגיע ישירות לדואר בלי לעבור את התחנה של איסוף שובר והגעה לדואר, אלא להגיע ישירות לדואר ולשלם בדואר.

<מיכל קריספין: אין להם כמעט שום סיבה להגיע, בוודאי לא לעורכי הדין שיכולים להגיש היום את הרוב מרחוק.

<מיכל קריספין: יש בעיקר עורך-דין אחד שאנחנו שמתנגד לאמירה הזאת, הוא אמר לי באופן אישי שנוח לו שהלשכה מעבר לכביש, הלשכה שלו פשוט מעבר לכביש וזה נוח לו שזה שם, על אף שהוא מחובר לבית תוכנה ויכול להגיש את הכול מרחוק.

<מיכל קריספין: הוא בעצמו מגיע בתדירות מאוד גבוהה ללשכת כפר סבא וגם ללשכת תל-אביב כי שם הוא מנהל תיקים אז בדיוק אותו שירות הוא יכול לעשות במקביל.

אלעזר שטרן: משמעות הייבוש שהיושב-ראש דיבר עליו זה לדוגמה שניתנה הוראה שאי-אפשר לפתוח תיקים.

<מיכל קריספין: באותה מידה היה התהליך בלשכת רחובות ועובדה שלשם מגיעים 70, 80 איש על 27,000 תיקים פתוחים פעילים, כשבלשכת הרצליה יש 40,000 תיקים פעילים ומגיעים לכל היותר עשרה אנשים ביום וגם זה הרבה.

<מיכל קריספין: אז התהליך הטבעי מוביל אותנו להוכחה הזאת.

מרב מיכאלי: כמה לשכות יש היום?

<תומר מוסקוביץ: 26 לשכות, חלקן מזונות.

<תומר מוסקוביץ: מקרית שמונה עד אילת.

<מיכל קריספין: 26 לשכות.

<מיכל קריספין: המזונות מחוברות לתוך לשכה.

<מיכל קריספין: אצלנו למשל לשכת מסלול המזונות היא בתוך לשכת כפר סבא.

מרב מיכאלי: יש פרישה גיאוגרפית איך ההתחלקות של החייבות והחייבים?

<תומר מוסקוביץ: פרסמנו דו"ח שנתי עכשיו על הפרישה הגיאוגרפית.

<תומר מוסקוביץ: זה יצר בעיה כי להביא לבית משפט מהוצאה לפועל, הזוכה במקביל לתובע, הוא מחליט איפה לפתוח את התיק וזה לא תלוי במקום המגורים של החייב.

<תומר מוסקוביץ: נותר מצב שרוב התיקים נפתחו במרכז ורוב החייבים גרים בפריפריה.

<תומר מוסקוביץ: הבעיה הזאת נפתרה באמצעות הנוהל של שירותים הדדיים כי למעשה היום זה בכלל לא משנה איפה התיק מתנהל החייב יכול להגיע לכל מקום.

<ענת ליברמן: בלשכת הרצליה יש רק 1,200 חייבים שגרים בהרצליה והתיק שלהם מתנהל בהרצליה.

<ענת ליברמן: כלומר 97% מהתיקים של הרצליה, החייבים לא גרים שם, הם גרים במקומות אחרים ולא בהרצליה.

מרב מיכאלי: בדו"ח שלכם יש את הפרישה הגיאוגרפית של החייבות והחייבים?

<תומר מוסקוביץ: לא בחלוקה של זכר ונקבה, של חייבים באופן כללי.

<תומר מוסקוביץ: בסקר יש.

מרב מיכאלי: בסקר שעשו כן יש אבחנה.

<תומר מוסקוביץ: בפעם הראשונה ששאלנו אנשים איך הם הגיעו להיות חייבים להוצאה לפועל?

<תומר מוסקוביץ: מה גרם לזה?

<תומר מוסקוביץ: היה מאוד מעניין, אחרי 26% שאמרו שהפסיקו לעבוד, 22% אומרים שבגלל שהתנהלו כלכלית לא נכון.

מרב מיכאלי: זה מדגיש שוב ושוב את החשיבות להכניס בתוך חוק חדלות הפירעון החדש את השיקום הכלכלי כמשהו שמותנה והמדינה מחויבת אליו ומוצאת לו תקציב.

מרב מיכאלי: אחרת אנחנו נעשה סתם מחיקת חובות כדי לפתוח חובות חדשים.

ניסן סלומינסקי: בחדלות פירעון מדובר על שלב שהם כבר הגיעו.

ניסן סלומינסקי: עכשיו צריך לחנך שלא יחזרו לזה שוב אלא באמת ישתקמו.

ניסן סלומינסקי: אנחנו צריכים לחשוב איך לגרום לזה שלא יגיע מלכתחילה.

<תומר מוסקוביץ: יש כמה משרדי ממשלה שעוסקים בזה.

ניסן סלומינסקי: יש גם עמותות שעוסקות בזה אבל צריכים לעסוק בזה הרבה יותר.

מרב מיכאלי: וצריך גם להעלות את השכר.

ניסן סלומינסקי: היום המדינה, כדי למדוד את המצב הכלכלי, ככל שקונים יותר זה אחד המדדים למצב כלכלי טוב יותר, זאת אומרת שהמדינה מחנכת לבזבז וזה נורא, או לקחת הלוואות.

ניסן סלומינסקי: לחנך בדיוק הפוך, לחיסכון.

ניסן סלומינסקי: בחינוך אחר להערכתי 50% מהאנשים האלה לא היו מגיעים למצב הזה.

מרב מיכאלי: במקביל לדיון שלנו בוועדת הכספים, שהיית היושב-ראש שלה בכנסת הקודמת, מתקיים דיון ביוזמת כמה חברי כנסת על הגדילה המטורפת שהייתה לאחרונה באוברדרפט של הציבור הישראלי, של החוב לבנקים.

<תומר מוסקוביץ: זה לא התחום שלנו אבל רואים את זה.

מרב מיכאלי: חלק מזה מגיע אליכם.

<תומר שילה: עו"ד תומר שילה, מנהל משרד עורכי-דין חדש בהרצליה.

<תומר שילה: אני גם חבר בפורום של לשכת עורכי דין בתחום של ההוצאה לפועל ואני גם מייצג אותם.

<תומר שילה: אני רואה שאדוני היושב-ראש עבר על הדברים ששלחתי בנושא, יש נושא שמופיע בצו עצמו.

<תומר שילה: על הצו עצמו יש שני דפי הסבר ורשום שם שהצו ניתן בתוקף סמכותה של השרה לפי סעיף 2(א) לחוק ההוצאה לפועל.

<תומר שילה: בדף השני יש את דבר החוק, 2(א) מדבר על כך ששר המשפטים רשאי בצו, באישור ועדת החוקה חוק ומשפט להקים לשכות הוצאה לפועל בכל אחד מהמחוזות במספר שלא יפחת מלשכה אחת בכל מחוז ובהן רשמי הוצאה לפועל ומנהלי לשכות הוצאה לפועל ולקבוע את מקום מושבן.

<תומר שילה: מיד אחר-כך בסעיף 2(ב) רשום ללא קשר ל-(א), בכל בית משפט לשלום, שלידו אין לשכת הוצאה לפועל, יהיה ניתן להגיש בקשות ומסמכים שניתן להגישם בלשכות הוצאה לפעול ולקבל מידע בעניין תיקים והליכים בהוצאה לפעול.

<תומר שילה: מה שקרה בהרצליה, ב-2012 כשבית משפט השלום החדש נפתח, למעשה הלשכה שהייתה קיימת קודם לכן עם שלושה פקידים ורשמים נסגרה ובמקום זה יש את אותו פקיד שאפשר להגיד רק דברים לשבחו, משכמו ומעלה.

<תומר שילה: עוד מקודמו של חברי מוסקוביץ, שביקש לסגור כבר ב-2010 שמונה לשכות ונדחה על-ידי הכנסת, זה מה שנקרא עשיית דין עצמית.

<תומר שילה: בלשכה בהרצליה לא ניתן היה בפועל לפתוח עוד תיקים, לקחו את אותו פקיד ונתנו את אותן סמכויות שהוא ממילא מחויב להן לטעמנו בסעיף 2(ב).

<תומר שילה: כלומר פתחו לשכה מצומצמת של פקיד שמקבל בקשות ונותן מידע מתוך מחשב שיש לו.

<תומר שילה: היום, בהצעת צו שרת המשפטים, על אותו פקיד שממילא יוצא לפנסיה, הם רוצים גם את זה לבטל.

<תומר שילה: אנחנו טוענים שאי-אפשר מאחר וכתוב ב-2(ב) שבכל בית שלום.

<תומר שילה: זאת אומרת לא בית משפט שלום אחד במחוז או שניים במחוז.

<תומר שילה: כתוב בכל בית משפט שלום.

<תומר שילה: כלומר אם היום קיימים בתי משפט שלום שאין להם את הסידור הזה של פקיד הוצאה לפועל שיכול לקבל שם בקשות, זו התנהלות בניגוד לחוק.

<תומר מוסקוביץ: ממש לא.

<תומר שילה: אנחנו טוענים שהמצב של סעיף 2(ב) שעבר לאחר תיקון 29 לחוק בסוף שנת 2008 מחייב את מערך ההוצאה לפועל לקיים פקיד או לקיים קשר באפשרות כפי שזה קיים.

<תומר שילה: אני אסביר שוב וצרפתי את זה גם למכתב שלנו.

<תומר שילה: אותו עורך-דין שמדובר עליו שפנה ועמד והגן על הלשכות שבסוף לא נסגרו, הוא קיבל מהם התחייבות שתהיינה שם שלוש פקידות ואפילו נרשם שמה של הרשמת שתגיע בסנכרון אחת לשבוע כדי לשמוע דיונים.

<תומר שילה: לפי הנתונים של הרצליה שהם צרפו בזמנו לבקשה הייתה צמיחה של כ-2,000 תיקים חדשים שנפתחו כל שנה מ-2007 ל-2008, נפתחו בלשכת ההוצאה לפועל בהרצליה 2,000 תיקים.

<תומר שילה: זאת אומרת לקחו את אותה לשכה משגשגת וסגרו אותה בפועל, למרות שהם לא קבלו אישור מהכנסת.

<תומר שילה: האמירה כרגע של חברי שזו לא שיטת הסלמי ואני לא רוצה להגיד מילה רעה על חברי תומר מוסקוביץ, אבל בפועל נוצר מצב של ייבוש הלשכה.

<תומר שילה: זה לא מאבק רק של הרצליה.

<תומר שילה: יש בהרצליה 90,000 תושבים.

<תומר שילה: פנינו בפייסבוק לעורכי-דין והם לא ידעו שהלשכה בהרצליה קיימת.

<תומר שילה: מה גרם לכך, האם זו הביצה או התרנגולת אני לא יודע.

<תומר שילה: המערכת הממוחשבת של כלים שלובים מבורכת, היא מאפשרת היום למשרד להגיש כמעט את הכול.

<תומר שילה: עדין לא ניתן להגיש באמצעותה מרחוק ייפוי כוח.

<תומר שילה: זאת אומרת תיק שאני לא מייצג אני לא יכול להודיע שאני מייצג דרך המחשב אני צריך ללכת פיזית ללשכה בשביל זה.

<תומר שילה: גם בקשות מפורטות מעבר לטופסי בקשה, אני לא יכול להגיש.

ניסן סלומינסקי: אני פונה ליועץ המשפטי של הוועדה, דובר על סתירה בחוק, תן לנו תשובה על זה.

אלעזר שטרן: אני חושב שמה שהוא אומר זה משהו אחר ממה שאתה הצגת.

אלעזר שטרן: מה שסעיף 2(ב) אומר זה שבמקום שיש בית משפט שלום ואין לידו לשכה להוצאה לפועל, אז בית משפט השלום מתפקד כסוג של סניף של לשכה להוצאה לפועל.

אלעזר שטרן: זה לא אומר שלשכה להוצאה לפועל צריכה לשים שם פקידים.

אלעזר שטרן: זה אומר שהלשכה להוצאה לפועל צריכה להיות מסונכרנת עם המזכירות של בית המשפט, שאם הגישו במזכירות של בית המשפט דבר מסוים, אז מזכירות בית המשפט מעבירה את זה אליהם.

אלעזר שטרן: זה לא אומר שצריך שיישב שם פקיד.

<תומר שילה: הם לא רוצים לאפשר את זה.

אלעזר שטרן: אין אפשרות לא לאפשר את זה, זה כתוב בחוק.

אלעזר שטרן: אי-אפשר שלא לאפשר את זה.

<תומר מוסקוביץ: תיאמנו את זה, נאפשר את זה.

אלעזר שטרן: זו אכן הייתה אחת השאלות, האם בית משפט השלום בהרצליה ערוך לקבל בקשות מהסוג הזה?

נורית קורן: הייתה רוצה להתייחס לזה לפני שממשיכים.

נורית קורן: אני מכירה את הלשכה הזאת.

נורית קורן: לפני שהופרדו בית המשפט וההוצאה לפועל זו הייתה לשכה מאוד עמוסה.

נורית קורן: גם היום אני יודעת שבאים אנשים והלשכה היחידה היא בכפר סבא.

נורית קורן: כמה שחושבים שהמרחק בין הרצליה לכפר סבא לא רב, יש בכל זאת בעיה.

נורית קורן: נאמר לי שאפשר לפנות בדואר, אבל הדואר אצלנו בהרצליה בעייתי ביותר.

<מיכל קריספין: יש נקודת מסוף, דואר פנימי בין בית המשפט לרשות האכיפה והגבייה.

נורית קורן: יש הרבה אנשים מבוגרים.

נורית קורן: האוכלוסייה בהרצליה מבוגרת.

נורית קורן: חשוב להשאיר את הסניף פתוח.

נורית קורן: אני באמת לא יודעת כמה אנשים יש היום - - -

<תומר מוסקוביץ: בין שמונה לעשרה אנשים ביום, כששמונה מתוך העשרה באים לקבל משהו שהם בכלל לא היו צריכים לבוא עבורו, יכלו לקבל את זה בדואר, או לשלם בסניף של דואר.

<תומר מוסקוביץ: בשביל זה להשקיע עובד שיכול לעשות הרבה יותר במקומות אחרים, זה מאוד חבל.

נורית קורן: אני אומרת לך שהנסיעה מהרצליה לכפר-סבא היא בעייתית.

<תומר מוסקוביץ: הם לא צריכים לנסוע.

נורית קורן: הם צריכים לבוא לדואר.

נורית קורן: אי-אפשר להגיד לכולם לעשות באינטרנט, כי יש אנשים שלא יודעים.

<תומר מוסקוביץ: צריך רק להגיע לסניף דואר עם תעודת זהות.

<תומר מוסקוביץ: זה הכול.

נורית קורן: אבל אני מסבירה לך שיש לנו בעיה עם הדואר בהרצליה.

<ענת ליברמן: בשביל לשלוח את הבקשות אנחנו נשאיר עמדה.

<ענת ליברמן: לא צריך בול.

נורית קורן: תהיה עמדה?

<ענת ליברמן: תהיה עמדה.

נורית קורן: לא יהיה אדם לדבר אתו?

<תומר מוסקוביץ: לא יהיה בן אדם.

<תומר מוסקוביץ: יהיה מוקד מידע שהוא יוכל לדבר אתם בטלפון.

<תומר מוסקוביץ: אנחנו לא רוצים להשקיע עובד בשביל שמונה אנשים ביום כשעובד רגיל מטפל ב-200 אנשים ביום.

<קריאה: מה עם עמדת מחשב?

נורית קורן: גם מחשב בעייתי.

נורית קורן: אני חושבת שמאוד חשוב לשים בן אדם אחד.

נורית קורן: יש לנו בעיה קשה עם הדואר.

נורית קורן: לדוגמה, קבלתי דואר רשום אלי הביתה חודש אחרי שהגיע לדואר.

נורית קורן: שתבין שאם אתה אומר שאפשר לקבל שירותים בדואר, לא בהרצליה.

נורית קורן: אם אתה אומר שאתה רוצה לשים עמדת מחשב, שזה מקובל עלי, יש אנשים מבוגרים שלא יודעים להשתמש במחשב.

נורית קורן: אם הם היו יודעים להשתמש במחשב הם היו נשארים בבית.

נורית קורן: טלפון זה לא מספיק.

נורית קורן: אתה יודע שאני גם עורכת-דין, לפעמים לחכות בטלפון עד שעונים לך, גם זאת בעיה.

נורית קורן: לכן לא צריך לסגור את הלשכה.

נורית קורן: לשים בן אדם אחד, לא יקרה שום דבר ללשכה להוצאה לפועל.

<תומר מוסקוביץ: הסברנו את זה חצי שעה לפני זה.

נורית קורן: אני מתנצלת שלא הייתי.

<תומר מוסקוביץ: מה שיקרה הוא שהבן אדם הזה לא ידע לתת את העזרה.

<תומר מוסקוביץ: היום אנחנו הרבה יותר מקצועיים מאשר היינו פעם.

<תומר מוסקוביץ: בן אדם אחד לא יכול לתת שירות לחייב במזונות ולחייב בפסק דין.

<תומר מוסקוביץ: בשביל זה יש לשכות גדולות שם יש אנשים שיודעים, עוזרים, מתייעצים אחד עם השני.

<תומר מוסקוביץ: כל מה שהבן אדם הזה עושה היום זה לתת לאנשים שוברי תשלום שהם בכלל לא צריכים את זה.

<תומר מוסקוביץ: הם לא צריכים לשלוח כלום בדואר.

<תומר מוסקוביץ: הוא בא לסניף דואר עם תעודת זהות.

<תומר מוסקוביץ: הוא ניגש לפקיד, הפקיד מוציא לו במקום את הסכום שהוא צריך לשלם.

<תומר מוסקוביץ: עם זה אין שום בעיה בדואר.

<תומר מוסקוביץ: לכן חבל מאוד שנשקיע בעובד שלא ייתן שירות טוב, כשאנחנו יכולים להכניס עובד למקום בו הוא ייתן שירות יותר טוב.

נורית קורן: אתה מסכים אתי כשאני אומרת לך שהדואר אצלנו לא עובד בהרצליה.

<תומר מוסקוביץ: אבל לא צריך את הדואר.

<תומר מוסקוביץ: זה בנק הדואר.

נורית קורן: גם בנק הדואר.

נורית קורן: אתה לא מבין מה הולך אצלנו בהרצליה.

נורית קורן: התור מתארך עד בחוץ.

נורית קורן: הילדים שלי מזמינים תור לנווה עמל, מגיעים בשעה היעודה וגם בשעה היעודה הם צריכים להמתין.

נורית קורן: הבאתי את מנכ"ל הדואר להרצליה ולא פתרו את הבעיה.

<תומר מוסקוביץ: הוא אפילו לא צריך את הדואר, הוא יכול לשלם בטלפון אצלנו, עם כרטיס אשראי.

נורית קורן: אתה אומר שמגיעים בין שמונה לעשרה אנשים בוודאות.

נורית קורן: ברשותך אני רוצה לעשות טלפון לאשר את הדברים שלך.

<ענת ליברמן: חשוב להבין את נפח הפעילות מבחינת התשלומים, אם את מתייחסת לכמות התשלומים שנעשית היום בהרצליה היא מאוד קטנה.

<ענת ליברמן: היא בסדר גודל של 800 שקלים ליום, שזה משהו כמעט אפסי במונחים של ההוצאה לפועל.

<תומר מוסקוביץ: ברמלה, ששם זה הכי קטן, זה מגיע ל-100,000 ביום.

נורית קורן: רמלה, בשונה מהרצליה, זו עיר אזורית שמגיעים לשם הרבה אנשים.

<תומר מוסקוביץ: היא הכי קטנה במחוז.

נורית קורן: רמלה זו עיר מחוז שמגיעים מכל מקום.

נורית קורן: הרצליה לא.

ניסן סלומינסקי: הרצליה מוקפת בערים אחרות כמו כפר-סבא, רעננה.

נורית קורן: יש בעיה בהרצליה.

נורית קורן: יש בה אוכלוסייה מתבגרת.

נורית קורן: אנשים שמגיעים הם אנשים לא צעירים עם חובות מאוד גדולים.

ניסן סלומינסקי: זו לא התמונה שהציגו פה.

<מיכל קריספין: ברשותכם, יושבת אתנו מנהלת לשכת הרצליה לשעבר שהיא סגנית מנהלת לשכת כפר-סבא, לדעתי היא הכתובת להשיב על השאלה משום שמעת לעת כשעובד נעדר לחופשות, היא זו שיושבת בלשכה.

<שמחה עזרא: שמי שמחה עזרא, זו אכן הייתה לשכה גדולה, תוססת, עם הרבה תיקים לא כבדים ועדין איחוד הלשכות כן הצליח.

<שמחה עזרא: עובדה היא ואין על זה עוררין שמרבית הקהל מגיע לכפר סבא מהיום הראשון שבו הודיעו על האיחוד, מה-24 ליוני 2012 מרבית הקהל הגיע פיזית ללשכת כפר סבא.

<שמחה עזרא: לשכת הרצליה מפורסמת באתר, אף אחד לא ייבש אותה, אף אחד לא הודיע שהיא לא קיימת, לא טאטאו אותה מתחת לשום שטיח, היא עובדה קיימת ורואים אותה מכל מקום.

<שמחה עזרא: אבל אין צורך בה מפני שכשאני יושבת שם פיזית ומחליפה את אותו עובד, אני רואה בפירוש איזה שאלות הם שואלים.

<שמחה עזרא: בין שמונה לעשרה איש זה מצב טוב.

<שמחה עזרא: גם כשאנחנו מחליפות אותו לא יכולות לקבל כסף אלא אם כן זה כרטיס אשראי וזה דבר נדיר אז אנחנו נותנות שוברים.

<שמחה עזרא: אותו שירות שכפי שנאמר פה הרבה פעמים, אפשר לעשות באמצעות דואר ישראל, שאם יש בעיה נקודתית בעיר - - -

נורית קורן: יש בעיה נקודתית בעיר.

<שמחה עזרא: אז זו רשות הדואר, לא אנחנו.

נורית קורן: זה לא משנה.

נורית קורן: אני צריכה לדאוג שיהיה שירות לאזרחים.

<תומר מוסקוביץ: ממילא גם היום הוא לא יכול לקבל כסף, הוא בכל מקרה שולח אותו לדואר.

ניסן סלומינסקי: מה תהיה עמדתך?

ניסן סלומינסקי: אני אצביע בעד לקבל את זה, כי השתכנעתי שזה באמת לרעת האנשים כי השירות שניתן שם לא מספיק, אלא אם כן יחליטו להגדיל את זה ולהכניס את כל המערכת כולה וזה לא יקרה.

ניסן סלומינסקי: אבל מה שיש היום, האדם האחד הזה לא יכול לתת את השירות למירב הדברים שצריך, אז בין כה וכה הולכים לכפר סבא.

ניסן סלומינסקי: אני שומע מהמנהלת לשעבר והסגנית הנוכחית בכפר סבא, שאכן זה כך.

ניסן סלומינסקי: אם זה התיאור חבל סתם להחזיק שם עובד.

ניסן סלומינסקי: הם לא עושים את זה מהיבט של חיסכון כספי, אלא כי אין שירות לאנשים.

נורית קורן: אני אמנע.

אלעזר שטרן: "צו ההוצאה לפועל (סגירת לשכה), התשע"ז-2017.

אלעזר שטרן: בתוקף סמכותי לפי סעיף 2(א) לחוק ההוצאה לפעול ובאישור ועדת החוקה חוק ומשפט של הכנסת, אני מצווה לאמור: סגירת לשכה והעברת התיקים הפתוחים לשכת ההוצאה לפועל בהרצליה – תיסגר.

אלעזר שטרן: התיקים הפתוחים במועד הסגירה בלשכת ההוצאה לפעול בהרצליה יועברו ללשכת ההוצאה לפועל בכפר סבא.

אלעזר שטרן: הודעה על מועד סגירת הלשכה.

אלעזר שטרן: מועד סגירתה של לשכת ההוצאה לפועל בהרצליה יהיה בתום 30 ימים מן היום שבו יפרסם מנהל מערכת ההוצאה לפועל ברשומות הודעה על סגירתה של הלשכה, העתק ההודעה על סגירת הלשכה ייתלה גם בלשכה.

אלעזר שטרן: "

ניסן סלומינסקי: מי בעד לאשר את הצו ירים את ידו?

ניסן סלומינסקי: בעד – 1

ניסן סלומינסקי: נמנעים –אין

ניסן סלומינסקי: הצו אושר פה אחד.

ניסן סלומינסקי: אנחנו רוצים לשבח אתכם על הפעילות העצומה שאתם עושים.

ניסן סלומינסקי: תמשיכו ככה, תרחיבו את הפעילות.

ניסן סלומינסקי: אני מקווה שמצד שני אנחנו נצליח לדאוג שיהיו כמה שפחות אנשים שזקוקים להוצאה לפועל.

ניסן סלומינסקי: אבל אתם, תמשיכו לשכלל את מה שיש.

ניסן סלומינסקי: תודה לכולם הישיבה נעולה.